ET Euroopa Liidu Teataja C 230/12

Komisjoni aruanne toiduainete kiiritamise kohta 2003. aastal

(2006/C 230/07)

KOKKUVÕTE

Euroopa Parlamendi ja nõukogu 22. veebruari 1999. aasta direktiivi 1999/2/EÜ (ioniseeriva kiirgusega töödeldud toitu ja toidu koostisosasid käsitlevate liikmesriikide õigusaktide ühtlustamise kohta) artikli 7 lõike 3 kohaselt edastavad liikmesriigid igal aastal komisjonile

— kiiritusrajatiste kontrollimise tulemused, eelkõige töödeldud toodete kategooriad ja kogused ning kiiritusdoosid, ning

— toodete turustamise etapis sooritatud kontrollimise tulemused ja kiiritatud toiduainete tuvastamiseks kasutatud meetodid.

2003. aastal leidus heakskiidetud kiiritusrajatisi kaheksas liikmesriigis. Kõik liikmesriigid, v.a. kaks, esitasid nõutava teabe töödeldud toiduainete kategooriate, koguste või dooside kohta.

2003. aastal kontrollisid üksteist liikmesriiki turule viidud toiduaineid, neljas liikmesriigis kõnealuses ajavahemikus sellist kontrollimist ei toimunud. Kokku analüüsiti 2003. aastal 5 600 toiduproovi. Leiti, et umbes 2,1 % turul olevatest toodetest on kiiritatud, kuid vastavalt märgistamata. Nende hulka kuuluvad vürtsid ja maitsetaimed, vürtse ja maitsetaimi sisaldavad liittoidud, konnakoivad, veeloomasaadused, seened, värsked puuviljad, tee, kohv, kastmed ja muud sarnased kaubad. 2003. aastal pöörati erilist tähelepanu dieettoidulisanditele. Selgus, et seda tootekategooriat tuleb eriti hoolikalt jälgida, kuna 16 % kontrollitud toodetest osutus kiiritatuks.

Saadud teabe põhjal järeldas komisjon, et üldine olukord pole 2002. aastaga võrreldes eriti muutunud, ehkki kontrollivate liikmesriikide arv on tõusnud.

1. ÕIGUSLIK ALUS JA TAUST

Euroopa Parlamendi ja nõukogu 22. veebruari 1999. aasta direktiivi 1999/2/EÜ (ioniseeriva kiirgusega töödeldud toitu ja toidu koostisosasid käsitlevate liikmesriikide õigusaktide ühtlustamise kohta) (1) artikli 7 lõike 3 kohaselt edastavad liikmesriigid igal aastal komisjonile:

kiiritusrajatiste kontrollimise tulemused, eelkõige töödeldud toodete kategooriad, kogused ja kiiritusdoosid

ning

toodete turustamise etapis sooritatud kontrollimise tulemused ja kiiritatud toiduainete tuvastamiseks kasutatud meetodid.

Komisjon peab avaldama aastaaruannete andmed Euroopa Liidu Teatajas.

Käesolev aruanne hõlmab perioodi 1. jaanuar 2003 kuni 31. detsember 2003.

Üldist teavet toiduainete kiiritamise kohta saab Euroopa Komisjoni tervishoiu ja tarbijakaitse peadirektoraadi koduleheküljelt. (2)

1.1. Kiiritusrajatised

Direktiivi 1999/2/EÜ artikli 3 lõike 2 kohaselt võib toiduaineid kiiritada ainult heakskiidetud kiiritusrajatistes. ELi kiiritusrajatised kiidetakse heaks liikmesriikide pädevate ametiasutuste poolt. Liikmesriigid peavad komisjoni oma heakskiidetud kiiritusrajatistest teavitama (artikli 7 lõige 1).

Komisjon on avaldanud liikmesriikide tegevusloaga rajatiste nimekirja. (3)

1.2. Kiiritatud toiduained

Kuivatatud maitsetaimede, vürtside ja köögiviljasegude kiiritamine on ELis lubatud (Euroopa Parlamendi ja nõukogu 22. veebruari 1999. aasta direktiiv 1999/3/EÜ ioniseeriva kiirgusega töödeldud toidu ja toidu koostisosade ühenduse loetelu kehtestamise kohta (4)). Lisaks on viis liikmesriiki teatanud, et nad kavatsevad hoida jõus teatavate toiduainete riiklikud load vastavalt direktiivi 1999/2/EÜ artikli 4 lõikele 4. Komisjon on avaldanud riiklike lubade nimekirja. (5)

Direktiivi 1999/2/EÜ artiklis 6 on sätestatud, et mistahes kiiritatud toiduaine või kiiritatud koostisosaga liittoiduaine etiketile tuleb märkida sõna(d) “kiiritatud” või “töödeldud ioniseeriva kiirgusega”.

Nõuetekohase märgistamise tagamiseks ja loata toodete tuvastamiseks on Euroopa Standardikomitee (CEN) Euroopa Komisjoni volitusel välja töötanud mitu standardset analüüsimeetodit.

2. KIIRITUSRAJATISTE KONTROLLIMISE TULEMUSED

Liikmesriigid esitasid järgmise teabe:

2.1. Belgia

Pädeva ametiasutuse 2003. aasta kontrollkäik kinnitas kiiritusrajatise IBA Mediris S.A. vastavust direktiivi 1999/2/EÜ nõuetele.

Järgnevas tabelis on esitatud kiiritusrajatises IBA Mediris S.A. 2003. aastal kiiritatud toiduainete kategooriad ja kogused.

Toiduaine Kogus (t) Krevetid 624,5 Konnakoivad 2 501,5 Maitsetaimed, vürtsid ja köögiviljasegud 468,5 Külmutatud köögivili 144,1 Juust 58 Munad 419 Kodulinnud/ulukid 915,5 Liha 159,4 Kala 289,5 Kuivatatud puuvili 13,6 Puuviljamarmelaad 73,4 Tärklis 56,3 Valgud 37,1 Valmistoidud 167,5 Kokku 5 928

2.2. Saksamaa

Aruandeperioodil oli Saksamaal neli heakskiidetud kiiritusrajatist.

a) Gamma Service Produktbestrahlung GmbH, Radeberg

Rajatist kontrolliti 2002. aastal.

Järgnevas tabelis on esitatud kiiritusrajatises Gamma Service Produktbestrahlung GmbH 2003. aastal kiiritatud toiduainete kategooriad ja kogused koos keskmiste neeldumisdoosidega.

Toiduaine Kogus (t) Keskmine neeldumisdoos (kGy) Õliseemned 1,5 <10 Kuivatatud köögivili 67 <10 Vürtsid, s.h vürtsisegud 12,8 <10 Vürtsid, s.h vürtsisegud ja -valmistised 195,6 <10 Maitsetaimed 3,5 <10 Maitsetaimed 29 <10 Teelaadsed tooted 106 <10 Muud toiduained (kitosaan, pulbristatud merevetikad, põisadru, kukerpuulised) 1,5 4,5-12,1 Kokku EL 16,3 Kokku kolmandad riigid 400,6 Kokku 416,9

b) Beta-Gamma Service GmbH&Co. KG, Wiehl

Rajatis kiideti heaks 15. augustil 2003 ja sel aastal seda rohkem ei kontrollitud. Järgmine kontrollkäik oli planeeritud 2004. aasta 13ndaks kalendrinädalaks.

Järgnevas tabelis on esitatud kiiritusrajatises Gamma Service GmbH&Co. KG 2003. aastal kiiritatud toiduainete kategooriad ja kogused koos keskmiste neeldumisdoosidega.

Toiduaine Kogus (t) Keskmine neeldumisdoos (kGy) Köögivili Pulbristatud mädarõigas 2,5 8,6 Seller, pulbristatud mädarõigas 1,77 6,2 Värsked seened Avamaaseened 1,89 6,4 Avamaaseened 0,936 6,2 Avamaaseened 2,736 6,3 Boletus luteus 1,005 10,0 Seentest valmistatud tooted Granuleeritud boletus luteus 1,2 6,6 Värske köögivili Roheline pipar 8,283 10,8 Köögiviljasegud 1,0 10,8 Seller 0,3 6,1 Vürtsid Vürtsisegud 2,55 10,0 Kokku 24,17

c) Isotron Deutschland GmbH, Allershausen

Rajatist kontrolliti 2002. aastal.

Järgnevas tabelis on esitatud kiiritusrajatises Isotron Deutschland GmbH 2003. aastal kiiritatud toiduainete kategooriad ja kogused koos keskmiste neeldumisdoosidega.

Toiduaine Kogus (t) Keskmine neeldumisdoos (kGy) Piimasaadused 0,135 6 Tee ja teelaadsed tooted 266,49 ≤ 10 Vürtsid, s.h vürtsisegud ja -valmistised 109,41 ≤ 10 3,49 ≤ 10 Maitsetaimed 49,68 ≤ 10 Kokku EL 3,49 Kokku kolmandad riigid 425,72 Kokku 429,21

d) Gamma-Service GmbH&Co KG, Bruchsal

2003. aastal rajatises toiduaineid ei kiiritatud.

2.3. Taani

Kuna LR Plast lõpetas toiduainete kiiritamise 31. oktoobril 2003, arvati see välja toiduaineid ja toidu koostisosasid ioniseeriva kiirgusega töötlevate heakskiidetud rajatiste nimekirjast

2003. aastal rajatist ei kontrollitud.

2.4. Hispaania

IONMED S.A. sai toiduainete kiiritusloa 2002. aastal.

Rajatist pole kontrollitud, kuid ametivõimud teostavad järelevalvet selle enesekontrollisüsteemi üle.

Järgnevas tabelis on esitatud rajatises 2003. aastal kiiritatud toiduainete kategooriad ja kogused koos üldiste keskmiste neeldumisdoosidega.

Toiduaine Kogus (t) Kiirguse üldine keskmine neeldumisdoos (kGy) Maitsetaimed, vürtsid ja köögiviljasegud 393,8 3-8

2.5. Prantsusmaa

Kõiki heakskiidetud rajatisi kontrolliti 2003. aastal.

Järgnevas tabelis on esitatud Prantsusmaal 2003. aastal kiiritatud toiduainete kategooriad ja kogused.

Toiduaine Kogus (t) Kiirguse üldine keskmine neeldumisdoos (kGy) Vürtsid, köögiviljasegud ja veetustatud köögivili 894 10 Külmutatud maitsetaimed 4 10 Kuivatatud puu- ja köögivili 21 1 Piimasaadustega tarbitavad teraviljahelbed 2 10 Kummiaraabik 141 3 Kaseiin, kaseinaadid 15 6 Kanaliha ja -rups, neist saadud lihamass 2 290 5 Külmutatud konnakoivad 1 006 5 Kokku 4 383

2.6. Itaalia

Itaalias asub üks heakskiidetud rajatis toiduainete kiiritamiseks.

Nimetatud liikmesriik pole esitanud teavet kiiritusrajatise kontrollimise tulemuste kohta.

2.7. Holland

2003. aastal kontrolliti Hollandis järgmisi rajatisi:

a) Isotron, Ede:

— HACCP süsteemi kontrollimine 4. veebruaril;

— üldkontrollimine 14. mail.

b) Isotron, Etten Leur:

— HACCP süsteemi kontrollimine 17. juunil.

Järgnevas tabelis on esitatud Ede ja Etten-Leuri rajatistes kiiritatud toiduainete kategooriad ning kogused.

Toiduaine Kogus (t) Vürtsid/maitsetaimed 1 756,8 Veetustatud köögivili 2 191,2 Kodulinnuliha (külmutatud) 95,2 Krevetid (külmutatud) 196,8 Konna kehaosad 184 Munavalge (jahutatud) 359,2 Toiduained (6) 781,6 Toiduproovid 24,8 KOKKU 5 589,6

2.8. Ühendkuningriik

Ühendkuningriigis on vaid üks kiiritusrajatis — Swindonis asuv Isotron plc, millel on luba mõningate kindlate maitsetaimede ja vürtside kiiritamiseks. 2003. aastal seal toiduaineid ei kiiritatud.

Rajatist sel aastal ei kontrollitud.

2.9. Kokkuvõte olukorrast ELis

Liikmesriikide esitatud andmete alusel kiiritati ELis kõnealusel perioodil 17 164 tonni toiduaineid. Osa sellest kogusest kiiritati ekspordi tarbeks.

3. TOODETE TURUSTAMISE ETAPIS TEHTUD KONTROLLIMISTE TULEMUSED JA KIIRITATUD TOIDUAINETE TUVASTAMISEKS KASUTATUD MEETODID

Liikmesriigid esitasid järgmise teabe:

3.1. Austria

Ioniseeriva kiirgusega töötlemise jälgi otsiti 100 proovilt. Kiiritust näitasid kaks maitsestatud taimetee proovi, mis olid võetud toidu ja loomasööda kiirhoiatussüsteemi kaudu saadud teavitusele järgnenud kontrollkäigul. Allpool on esitatud kontrollitud tooted ja proovide numbrid:

Analüüsitud toiduained Analüüsitud proovide arv Kasutatud CEN-meetod Tulemus: kiiritamata Tulemus kiiritatud, nõuetekohaselt märgistamata (päritolu) Vürtsid ja maitsetaimed 45 0 EN 1788 Taimetee (maitsestatud) 13 2 (tundmatu päritolu) EN 1788 Kana 13 0 EN 1786 Kalkun 2 0 EN 1786 Part 12 0 EN 1786 Hani 7 0 EN 1786 KOKKU 92 2 Osakaal (protsentides) analüüsitud proovidest 97,8 2,2

3.2. Belgia

2003. aastal analüüsiti 12 konnakoivaproovi, millest 9 näitasid kiiritust ja olid märgistamata. Lisaks analüüsiti 25 juustuproovi, millest 5 näitasid kiiritust ja olid märgistamata.

Analüüsitud toiduained Analüüsitud proovide arv Kasutatud CEN-meetod Tulemus: kiiritamata Tulemus: kiiritatud, nõuetekohaselt märgistamata (päritolu) Konnakoivad 12 9 EN 1785 Juust 25 5 EN 1785 Kokku 37 14 Osakaal (protsentides) analüüsitud proovidest 62,8 37,8

3.3. Saksamaa

Analüüsiti 3634 toiduproovi, millest 69 näitasid kiirituse jälgi ja olid märgistamata. Tee, teelaadsete toodete ja toidulisandite kategooriates oli kiiritatud toodete osakaal eriti kõrge.

Analüüsitud toiduained Analüüsitud proovide arv Kasutatud CEN-meetod Tulemus: kiiritamata Tulemus: kiiritatud, nõuetekohaselt märgistamata (päritolu) (7) Piim ja piimatooted 2 EN 1788 Maitsetaimelisandiga juustud ja juustud 124 1 (Prantsusmaa) EN 1788, muudetud EN 1784 EN 1787 EN 1788 Maitsetaimelisandiga või 22 EN 1787 EN 1788 Munad ja munatooted 4 EN 1784, muudetud Liha (sealhulgas külmutatud liha, välja arvatud kodulinnu- ja ulukiliha) 5 EN 1784, muudetud EN 1786 Lihatooted (välja arvatud vorst) 65 EN 1784, muudetud EN 1786 EN 1788 Vorst 102 EN 1784, muudetud EN 1786 EN 1788 Kodulinnud 233 EN 1784, muudetud EN 1786 EN 1788 Ulukid 6 EN 1786 Kala ja kalatooted 144 Kokku 8, millest: 3 kuivatatud kalmaari (Holland, India ookean) 1 kuivatatud sardiin (Holland, India ookean) 4 (Tai, imporditud Hollandi kaudu) EN 1784 mod. EN 1786 EN 1788 Koorikloomad, vähilised, karplased ja muud veeloomad, sealhulgas neist valmistatud tooted 248 3 (Indoneesia) EN 1784, muudetud EN 1786 EN 1788 EN13751 L 12.01-1 Kaunviljad 12 EN 1786 EN 1787 EN 1788 EN 13751 (sõelumine) Supid, kastmed 62 2 EN 1787 EN 1788 Teravili ja teraviljatooted 71 EN 1786 EN 1788 Õliseemned 10 EN 1787 EN 1788 EN 13751 Pähklid 214 EN 1784, muudetud EN 1786 EN 1788 EN 1787 EN 13751 Kartulid, kõrge tärklisesisaldusega taimede osad 115 EN 1788 EN 13751 L 53.00-2 Värske köögivili, salat 36 EN 1787 EN 1788 EN 13751 Kuivatatud köögivili ja köögiviljatooted 67 EN 1787 EN 1788 EN 13751 (sõelumine) Värsked seened 49 EN 1788 Kuivatatud seened või seenetooted 163 2 (Saksamaa Liitvabariik) EN 1787 EN 1788 EN 13751 (sõelumine) Värske puuvili 148 EN 1784, muudetud EN 1786 EN 1787 EN 1788 EN 13751 Kuivatatud puuvili või puuviljatooted 83 EN 1786 EN 1787 EN 1788 EN 13708 EN 13751 (sõelumine) L 30,00-3 Kakaopulber 10 EN 1788 Toorkohv 19 EN 1788 Tee ja teelaadsed tooted 209 Kokku 18, millest 16 (Holland) EN 1786 EN 1787 EN 13751 (sõelumine) Valmistoidud 37 3 (1 Taiwan, 1 Tai, 1 Vietnam) EN 1784 EN 1787 EN 1788 EN 13751 (sõelumine) Vürtsid, sealhulgas maitsevalmistised ja -soolad 901 Kokku 23, millest 1 pipar (Madagaskar) 2 maitsetaime-paprikasegu (Iisrael) 2 (Saksamaa) Ülejäänud: tundmatu päritolu EN 1784 EN 1786 EN 1787 EN 1788 EN 13751 (sõelumine) L 12.01-1 L 53,00-3 Maitsetaimed 357 1 EN 1784 EN 1786 EN 1787 EN 1788 EN 13751 (sõelumine) Aasia nuudlisuupisted, kokteilisuupisted, pitsa, pisipalad 5 EN 1787 EN 1788 Toidulisandid 78 8 EN 1786 EN 1788 EN 13751 (sõelumine) Muud 33 EN 1784 EN 1786 EN 1787 EN 1788 Kokku 3 634 69 Osakaal (protsentides) analüüsitud proovidest 98,1 1,9

3.4. Taani

Taani veterinaar- ja toiduamet (DFVA) kontrollis 2003. aastal maitsetaimepõhiseid toidulisandeid ning nende valmistamiseks kasutatavaid taimseid tooraineid. Taani tootjatelt ja importijatelt koguti 106 toiduproovi. Analüüside tulemused näitasid, et 11 toiduproovi olid kiiritatud või sisaldasid kiiritatud koostisosi. Lisaks sisaldasid neli proovi vähemtähtsaid kiiritatud koostisosi. Ühelgi analüüsitud tootel polnud märget, et tegu on kiiritatud toiduainega.

Taani ettevõtjad on kohustatud ka ise oma tooteid kontrollima, et tagada eeskirjade järgimine. Ettevõtete enesekontrolli üle teostab järelevalvet Taani veterinaar- ja toiduamet dokumendikontrolli kaudu.

Nagu eelnevatel aastatel, kontrolliti Taanis turustatavaid toiduaineid ka 2003. aastal regulaarsete mikrobioloogiliste testidega. Analüüsideks proove ei võetud, sest kontrollimise tulemused näitasid, et toodete kiiritamist pole alust kahtlustada.

Analüüsitud toiduained Analüüsitud proovide arv Kasutatud CEN-meetod Tulemus: kiiritamata Tulemus: suur tõenäosus, et toote vähemtähtis koostisosa on kiiritatud Tulemus: kiiritatud, nõuetekohaselt märgistamata Ravimeid sisaldavad toidulisandid ja toorained nende valmistamiseks 91 4 11 EN 13783 (sõelumine) ja EN 1788 (kontroll) Kokku 91 4 11 Osakaal (protsentides) analüüsitud proovidest 85,8 3,8 10,4

3.5. Hispaania

2003. aastal kontrollimist ei toimunud.

3.6. Soome

Soomes tegelevad toiduainete kiiritatuse kontrollimisega kaks toiduametit.

— Soome riiklik toiduamet lülitas oma 2003. aasta ametlikku toiduainete kontrolliprogrammi toodete kiirituskontrollimise nende turustamise etapis. Kontrolliti eelkõige mereande. Kokku analüüsiti 30 mereandidest valmistatud toodet, ent ükski proov ei sisaldanud kiiritatud koostisaineid.

— Tolliamet kontrollis peamiselt kuivatatud vürtse ja maitsetaimi. Kokku analüüsiti 141 kuivatatud vürtsi- ja taimetaimeproovi. Kolm vürtsiproovi sisaldasid kiiritatud aineid, kusjuures ükski kolmest positiivseks osutunud proovist polnud nõuetekohaselt märgistatud.

Analüüsitud toiduained Analüüsitud proovide arv Kasutatud CEN-meetod Tulemus: kiiritamata Tulemus: kiiritatud, nõuetekohaselt märgistamata Krevetid 9 0 EN13751 sõelumiseks, kinnitus: EN1788 Muud vähid 6 0 Karplased 8 0 Limuse- ja krevetisegud 2 0 Teod 4 0 Konnakoivad 1 0 Kuivatatud vürtsid ja maitsetaimed 141 3 Kokku 171 3 Osakaal (protsentides) analüüsitud proovidest 98,3 1,7

3.7. Prantsusmaa

Ettevõtete järelevalve raames kontrolliti süstemaatiliselt kliente, kes kasutavad töödeldud toiduaineid, et teha kindlaks, kas nad järgivad ioniseeriva kiirgusega töödeldud toodete etikettimise eeskirju.

Üks kondiiter kasutas ioniseeriva kiirgusega töödeldud pähkleid ning kaks tootjat kasutasid kiiritatud lihamassi, ilma et toote etikett oleks sisaldanud vastavat märget; neile ettevõtjatele saadeti ametlik teavitus, et nad muudaksid etikette.

2003. aastal ei võetud toodete turustamise etapis ühtegi proovi eesmärgiga leida ioniseeriva kiirgusega töödeldud toiduaineid.

3.8. Kreeka

Piiril võeti 17 proovi, mida sealsamas kontrolliti. Üks kakaoproov näitas kiiritust.

Analüüsitud toiduained Analüüsitud proovide arv Kasutatud CEN-meetod Tulemus: kiiritamata Tulemus: kiiritatud, nõuetekohaselt märgistamata Tee — salvei 1 0 EN13751 Maitsetaim — pärn 1 0 Tee 2 0 Pipar 1 0 Kummel 1 0 Basiilik 1 0 Piparmünt 1 0 Kuivatatud sibulad 1 0 Maitsetaim — saar 1 0 Lavendel 1 0 Rosmariin 1 0 Kakao 1 1 Maitsetaim — koer-kibuvits 1 0 Maitsetaim — harilik orashein 1 0 Aniis 1 0 Kokku 16 1 Osakaal (protsentides) analüüsitud proovidest 94,1 5,9

3.9. Itaalia

2003. aastal kontrollimist ei toimunud.

3.10. Iirimaa

Direktiivis 1999/2/EÜ sätestatud eeskirjade järgimist kontrollivad Iiri toiduohutusametiga sõlmitud teenuselepingu alusel keskkonnaohutuse amet ja riiklik labor, mis alluvad tervishoiuametile. 2003. aastal analüüsiti kokku 357 toiduproovi, mille hulka kuulusid kuivatatud vürtsid ja maitsetaimed, toidulisandid, värsked maasikad ning muud tooted Selgus, et 12 proovi (9 toidulisandit ja 3 vürtsi) sisaldasid täielikult või osaliselt kiiritatud aineid. Ükski 12st positiivseks osutunud proovist ei kandnud kiiritusmärgistust.

Analüüsitud toiduained Analüüsitud proovide arv Kasutatud CEN-meetod Tulemus: kiiritamata Tulemus: kiiritatud, nõuetekohaselt märgistamata Kuivatatud vürtsid ja maitsetaimed 228 3 (viie vürtsi segu, 2 muud) EN13751 sõelumiseks, kinnitus: EN1788 Toidulisandid 77 9 (3 ženženni, 3 aloe vera't, ingverijuur, küüslauk, mungapipar) Värsked maasikad 18 0 Toorkohv 9 0 Muud 13 0 Kokku 345 12 Osakaal (protsentides) analüüsitud proovidest 96,6 3,4

3.11. Luksemburg

2003. aastal kontrollimist ei toimunud.

3.12. Holland

Proovid võeti turgudel asuvatest jaemüügikauplustest. Kõik analüüsid tehti tervisekaitseameti laboris Zutphenis. Vastavalt ettenähtud programmile võeti 2003. aastal 700 proovi, mida analüüsiti tabelis toodud meetodite abil. 700 proovist näitasid 37 kiiritust. Ükski kiiritatud proov polnud nõuetekohaselt märgistatud, mistõttu tootjatele saadeti ametlik teade, et nad on eeskirju rikkunud. Kõigi tooteanalüüside tulemused ja kasutatud meetodid on esitatud allolevas tabelis.

Analüüsitud toiduained Analüüsitud proovide arv Kasutatud CEN-meetod Tulemus: kiiritamata Tulemus: kiiritatud, nõuetekohaselt märgistamata Maasikad 33 0 EN 1788 Seened 62 3 EN 13751 EN 1788 Dieettoidulisandid 162 25 EN 13751, EN 1788 Vürtsid ja maitsetaimed (kinnispakis) 461 4 EN 13751 EN 1788 Kuivatatud kala 5 5 EN 1788 Kokku 723 37 Osakaal (protsentides) analüüsitud proovidest 95,1 4,9

3.13. Portugal

2003. aastal võeti kaheksa maitsetaime-, vürtsi- ja maitseaineproovi, mida analüüsiti EN1787 meetodiga. Ükski neist ei näidanud kiiritust.

Analüüsitud toiduained Analüüsitud proovide arv Kasutatud CEN-meetod Tulemus: kiiritamata Tulemus: kiiritatud, nõuetekohaselt märgistamata Maitsetaimed, vürtsid ja maitseained 8 0 EN 1787 Kokku 8 0 Osakaal (protsentides) analüüsitud proovidest 100 0

3.14. Rootsi

Rootsi riiklik toiduamet kontrollis kiiritatud toiduaineid, et hoida alal analüüsimeetodi kasutamise oskust. 2003. aastal võeti seitse proovi, millest viis võeti peamiselt linnulihaga kauplevatest lihapoodidest, ülejäänud kaks olid juustuproovid. Toiduainete kiiritustaseme analüüsimiseks kasutati Euroopa standardiga EN 1784 ettenähtud analüüsimeetodit.

Ükski seitsmest analüüsitud proovist ei näidanud kiiritust.

3.15. Ühendkuningriik

Ühendkuningriigi toidustandardiameti andmetel võtsid 2003. aastal kohalikud kontrolliasutused proove 415 tootelt ning analüüsisid neid toiduainete kiiritatuse määramise standardtestide abil. 415 proovist näitasid kiiritust 44. Neist 25 proovi tulemused pole lõplikud, vaid tegu on CEN-meetodi EN13751:2002 järgsete vaheproovidega, mida ei analüüsitud lõpuni.

Ühendkuningriigi kaubandusvõrgust leiti kiiritatud dieettoidulisandeid. Kahekümne üheksast dieettoidulisandist sisaldas kolmteist kiiritatud koostisosi. Viieteistkümnest proovist kolme puhul oli kiiritatud komponent vähemtähtis ning selle protsentuaalne osakaal tootes tühine.

Analüüsitud toiduained Analüüsitud proovide arv Kasutatud CEN-meetod Tulemus: kiiritamata Tulemus: lõpetamata Tulemus: kiiritatud Kuivatatud maitsetaimed, vürtsid ja köögiviljasegud 240 21 11 EN 13751:2002 EN 1788:2001 Kanasupisegud 1 0 0 EN 13751:2002 Maasikad 10 0 0 EN 13751:2002 Söögiseened 3 0 0 EN 13751:2002 Konnakoivad 1 0 0 EN 1786:1996 Taimeteed 6 3 0 EN 13751:2002 Mereannid, st vähilised, krevetid ja kalad 51 0 4 EN 13751:2002 EN 1788:2001 Dieettoidulisandid 34 1 29 (8) EN 13751:2002 EN 1788:2001 Kokku 346 25 44 Osakaal (protsentides) analüüsitud proovidest 83,4 6 10,6

3.16. Kokkuvõte olukorrast ELis

Järgnevas tabelis on esitatud kokkuvõte ELis analüüsitud toiduproovidest ja analüüsitulemustest.

Liikmesriik Analüüsitud proovide arv Tulemus: kiiritamata Tulemus: kiiritatud, nõuetekohaselt märgistamata A 92 2 B 37 14 D 3 634 69 DK 91 11 E — — FIN 171 3 F — — EL 16 1 I — — IRL 345 12 L — — NL 723 37 P 8 0 S 7 0 UK 346 44 Kokku 5 470 193 Osakaal (protsentides) analüüsitud proovidest 96,5 3,5

4. JÄRELDUSED

4.1. Kiiritusrajatiste kontrollimise tulemused

Direktiivi 1999/2/EÜ kohaselt peavad liikmesriigid komisjoni teavitama kiiritusrajatiste kontrollimise tulemustest, kiiritatud toiduainete kategooriatest ja kogustest ning keskmistest kasutatud doosidest.

2003. aastal leidus heakskiidetud kiiritusrajatisi kaheksas liikmesriigis. Kõik liikmesriigid, v.a Itaalia ja Taani, kus asuvates rajatistes lõpetati 2003. aastal toiduainete kiiritamine, esitasid nõutava teabe töödeldud toiduainete kategooriate, koguste ja kiiritusdooside kohta.

Edastatud andmete alusel kiiritati ELis 2003. aastal 17 164 tonni toiduaineid.

4.2. Toodete turustamise etapis sooritatud kontrollimise tulemused

2003. aastal tegid analüüse 11 liikmesriiki, kes esitasid ka nõutava teabe. Käesolevas aruandes käsitletud perioodil ei tehtud analüüse neljas liikmesriigis. Hispaanial, Itaalia ja Luksemburgil pole kontrollimiseks vahendeid ning Prantsusmaa otsustas 2003. aastal analüüse mitte teha.

2003. aasta olukord sarnaneb 2002. aastaga. Väike osa turul leiduvatest toodetest (3,5 %) oli kiiritatud, kuid vastavalt märgistamata. Mõned liikmesriigid (DE, DK, IRL, NL ja UK) otsustasid kontrollida eriti põhjalikult dieettoidulisandeid, sest 2002. aastal torkas just selles tooterühmas silma kiiritatud, kuid vastava märgistuseta toodete kõrge osakaal (29,5 %). 2003. aastal kontrolliti 524 proovi, millest 82 näitasid kiiritust (16 %).

Kokku analüüsiti 5000 toiduproovi, millest umbes 2,1 % (kui välja arvata Ühendkuningriigis, Taanis, Iirimaal, Saksamaal ja Hollandis avastatud kiiritatud dieettoidulisandid) oli kiiritatud, aga nõuetekohaselt märgistamata. See on 0,7 % rohkem kui 2002. aastal, kuid selle tõusu põhjuseks võib olla täpsemalt sihitud proovivõtmine ja asjaolu, et üha rohkem liikmesriikide teeb taolisi analüüse.

4.3. Kontrollimise tulemuste esitamise tähtaeg 2004. aasta aruandeks

Vastavalt direktiivi 1999/2/EÜ artikli 7 lõikele 3 on 2004. aasta kontrollimise tulemuste komisjonile esitamise tähtaeg 30. aprill 2005.

(1) EÜT L 66, 13.3.1999, lk 16.

(2) http://europa.eu.int/comm/food/food/biosafety/irradiation/index_en.htm

(3) ELT C 187, 7.8.2003, lk 13.

(4) EÜT L 66, 13.3.1999, lk 6.

(5) ELT C 56, 11.3.2003, lk 5.

(6) Kolmandatesse riikidesse eksportimiseks ettenähtud tooted.

(7) Kiiritusmärgistust kandvaid tooteid ei kontrollita

(8) 29 dieettoidulisandist sisaldasid 13 kiiritatud koostisosi.